Die wêreld in foto’s – 8 Februarie 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ’n Gemaskerde deelnemer Donderdag op die eerste dag van die karnaval in Lucerne in Switzerland. (Foto: Urs Flueeler, AP) ’n Vrou skree slagspreuke gedurende ’n optog buite die Gangneung- kunssentrum, waar Noord-Korea se Samjiyon-kunsgroep geskeduleer is om op te tree kort voor die aanvang van die 2018 Olimpiese Winterspele in dié stad in Suid-Korea. (Foto: Jae C. Hong, AP) Gianni Infantino, (middel), die president van Fifa, skop ’n sokkerbal gedurende ’n besoek aan ’n stadion waar jong sokkerspelers opgelei word in Hanoi, Viëtnam. Infantino is op ’n blits-besoek aan dié land om Viëtnamese amptenare te ontmoet oor Fifa se hulp om sokker in dié land te ontwikkel. (Foto: Tran Van Minh, AP) Jenny Forgie besig om te werk aan ‘n orgideë-uitstalling by Kew Gardens in Londen. Dit is die eerste uitstalling met ’n Thaise- tema wat op dié orgidee-fees, die 23ste van sy soort, aangebied word. Soveel as 66 vrywilligers het gewerk aan uitstallings met 6 950 plante. (Foto: Frank Augstein, AP) Ulrich Spiesshofer, uitvoerende hoof van die ABB Groep, Donderdag aan die woord op die jaarlikse nuuskonferensie waartydens die finansiële resultate vir 2017 van dié Switserse-Sweedse ingenieursmaatskappy in Zürich, Switserland, bekendgemaak is. (Foto: Ennio Leanza, AP)